OpenLLM-France/wikimedia huggingface dataset:
# José María Sánchez Casas

José María Sánchez Casas (Cádiz, 15 de mayo de 1942ko maiatzaren 15a - Kordoba, 2001eko urtarrilaren 28a) militante komunista, GRAPO erakunde biolentoaren sortzailetariko bat izan zen. Horregatik urte asko eman zituen kandestinitatean eta espetxean. Intelektual autodidakta eta margolaria izan zen.

## Biografia

1975eko ekainan PCE(r) sortzeko batzarrean parte hartu zuen. Biltzar Nagusiaren partaidea aukeratu zuten ordaun. 1976ko urrian atxilotua eta espetxeratua izan zen. 1978an, berriro ere kalean, PCE(r) Bigarren Batzarraren lanetan aritu zen buru belarri. Lan politikorako zailtasunak zeudela ikusita, klandestinitatera igaro zen, eta, besteen artean, Pío Moa eta Fernando Hierro Chomónekin batera GRAPO taldeak sortu zituen.
1979an berriro ere atxilotua izan zen, GRAPO taldeen arduradun gisa. Hilketa batzuen ardura egokitu zioten, tartean Madrilgo California 47ko erasoan hil ziren 9 pertsona eta beste bi hilketa. Espetxean egon zen bitartean 18 gose-greba eraman zituen aurrera.
1996ko apirilaren 10ean miokardio infartua pairatu zuen eta, ondorioz, hiltzekotan egon zen. Ondorio gisa kardiopatia latza gelditu zitzaion. Osasun egoera zela eta 1997ko uztailaren 20an askatu zuten, espetxean 18 urte egin ondoren.
Espetxea utzita, Cádizera itzuli zen eta han antzerkia zein margolaritza landu zituen; halaber PCE(r) alderdiarekin jarraitu zuen lanean. Haren lanak erakusketa desberdinetan erakusteko aukera izan zuen eta 2001ean Cádizko Inauteriaren nazioarteko kartelen lehiaketa irabazi zuen.
2000. urtean, egoera larrian, ospitalera eraman zuten. 2001eko urtarrilaren 28an hil zen, Kordobako ospitalean, bihotz-transplantea izateko itxoiten ari zenean.

## Lanak

Antzerki zuzendaritzan eta margolaritzan aritu zen. Quimera eta La Tralla taldeen zuzendaria izan zen. Hogei antzerki-lanak idatzi zituen eta argitaratu gabe dauden bi eleberri: Noveno círculo eta La Maraña. Baita irrati- eta telebista-gidoi ugari idatzi zituen.

## Erreferentziak

* ↑ https://elpais.com/diario/2001/01/29/espana/980722811_850215.html
* ↑ https://elpais.com/diario/2000/07/15/andalucia/963613341_850215.html
* ↑ https://elpais.com/diario/2001/01/29/espana/980722811_850215.html

## Kanpo estekak

* Fito Rodríguez: "Aspaldiko adiskideari agurra", Zuzeu webgunea, 2025-03-03.
* Datuak: Q11929173
# Camaguey

Camaguey (gaztelaniaz: Camagüey, kamaˈɣwej ahoskatua) erdialdeko Kubako hiri eta udalerria da, herrialdean hirugarren populatuena dena. Camagueyko probintziako hiriburua ere bada.
Espainiarrek 1515ean uhartearen iparraldeko kostaldean Santa María del Puerto del Príncipe hiria sortu zuten, baina piraten erasoak zirela eta, 1528an hiria barnealdera mugitzea erabaki zuten. 2008an, UNESCOk Hiri Zaharra Gizateriaren Ondare izendatu zuen.

## Banaketa administratiboa

Hiria lau barrutitan banaturik dago:
* Joaquín de Agüero barrutia
* Cándido González barrutia
* Julio Antonio Mella barrutia
* Ignacio Agramonte barrutia
Era berean, hamazortzi consejo popularretan banaturik dago:
* Modelo - Imán
* Previsora
* La Esperanza
* San Blas Oeste
* Edén - Juruquey
* Puerto Príncipe
* Lenin - Albaisa
* Garrido - La Caridad
* Jayamá
* Julio Antonio Mella
* Vista Hermosa
* La Belén
* Agramante - Simoni
* Vigía - Florat
* Centro
* San Juan de Dios
* América Latina
* Buenos Aires - Bella Vista

## Klima

Datu klimatikoak (Camagüey) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 32.8 | 34.4 | 36.7 | 37.8 | 38.9 | 38.3 | 37.8 | 38.9 | 36.7 | 36.1 | 33.9 | 33.9 | 38.9 |
| Batez besteko tenperatura maximoa (°C) | 27.2 | 28.3 | 30.0 | 31.7 | 31.7 | 31.7 | 32.8 | 32.8 | 32.2 | 30.6 | 28.9 | 27.8 | 30.5 |
| Batez besteko tenperatura (ºC) | 22.2 | 23.1 | 24.5 | 25.8 | 26.4 | 26.7 | 27.5 | 27.5 | 27.0 | 25.8 | 24.2 | 22.8 | 25.3 |
| Batez besteko tenperatura minimoa (°C) | 17.2 | 17.8 | 18.9 | 20.0 | 21.1 | 21.7 | 22.2 | 22.2 | 21.7 | 21.1 | 19.4 | 17.8 | 20.1 |
| Erregistraturiko tenperatura minimoa (°C) | 7.8 | 9.4 | 11.1 | 13.9 | 13.3 | 16.7 | 18.9 | 18.9 | 17.8 | 15.6 | 10.0 | 7.2 | 7.2 |
| Euria (mm) | 38.1 | 35.6 | 61.0 | 91.4 | 193.0 | 266.7 | 142.2 | 139.7 | 185.4 | 137.2 | 78.7 | 50.8 | 1419.8 |
| Iturria: Sistema de Clasificación Bioclimática Mundial ||||||||||||||

## Camagueytar ezagunak

* Ignacio Agramonte (1841-1873), iraultzailea;
* Alberto Bayo (1892-1967), militar eta idazlea;
* Carlos Finlay (1833-1915), medikua;
* Gertrudis Gómez de Avellaneda (1814-1873), idazlea;
* Nicolás Guillén (1902-1989), poeta;
* Emelina Peyrellade Zaldívar (1842-1877), idazle eta itzultzailea;
* Jorge Luis Prats (1956-), piano-jotzailea;
* Omar Sosa (1965-), jazz piano-jotzailea.

## Erreferentziak

* ↑ Berria. Estilo Liburua. .
* ↑ (Gaztelaniaz) Centro de Investigaciones Fitosociológicas. Cuba–Camaguey Interna. .

## Kanpo estekak

* Datuak: Q115329
* Multimedia: Camagüey / Q115329
# Abercorn jatetxeko atentatua

Abercor jatetxeko atentatua, 1972ko martxoaren 4a, jendez lepo zegoen Ipar Irlandako Belfast hiriburuaren erdiguneko Castle Lane kaleko Abercor jatetxea eta taberna batean jazotako lehergailu bidezko atentatu bat izan zen.

## Atentatua

Arratsaldeko 16:28etan pertsona ezezagun batek 666 larrialdi xenbakira deitu eta Castle Lane kalean lehergailua bat zegoelako berria eman baina haren mokaleku zehatza aipatu gabe. Taberna Cornmarket eremuan zegoen, larunbatero jendez bete ohi den Belfast hiriko merkatal eremua.
Erosketak egin ondoren Abercor tabernara kafe bat hartzera sartu ziren bi emakume gazte hil, Anne Owens (22 urte) eta Janet Bereen (21 urte), biak ere katolikoak, eta 130 pertsona zauritu ziren, askok eztandaren ondorioz beren hanka eta besoak edo begiak galdu zituzten. Bi emakumeak lehergailua zehoen mahaiaren ondoan eserial zeudenez eztandak bete-betean jo zituen.
Abercor taberna Bill O'Hara negoziogizon katolikoaten jabetzakoa zen.
Atentuaten ardura Behin-behineko IRAri egotzi zitzaion, nahiz eta errepublikar erakunde armatuak egiletza ez aldarrikatu izan, eta inork haren eta atentatuaren arteko loturarik inoiz frogatu ahal izan.
IRAri buruz artikulu ugari idatzi dituen Ed Moloney irlandar kazetariaren arabera errepublikar iturriek atentatuaren ardura modu ez ofizialean onartu zuten.

## Kanpo estekak

* Datuak: Q4666810
# Donegall Streeteko atentatua

Donegall Streeteko atentatua, 1972ko martxoaren 20an, Ipar Irlandako Belfast hirian dagoen Lower Donegall Street kalean jazotako atentatu bat izan zen, Ipar Irlandako gatazkan zehar. Honetan, Behin-behineko IRAk jendez lepo zegoen erdiguneko eremuan bonba-auto bat eztandarazi zuen.

## Atentatua

Zazpi pertsona hil ziren, tartean Ulstergo Errege Poliziaren bi kide, eta 148 pertsona zaurituak suertatu ziren. Bertan zeudenen arabera, aurrez telefono dei baten bidez norbaitek bonba abisua eman zuen eta lehergailua inguruko kale batean zegoela aipatu omen zuen, ondorioz hildako bi poliziek jendea ustez segurua zen etemu batera eraman zuten.
Behin-behineko IRAren Belfasteko Brigadak atentatuaten ardura onartu zuen, baina segurtasun indarrek buktima gehiago egon zitezen abisuei nahitan kasurik egin ez zietela aipatu zuen. IRAk erabilitako lehen bonba-autoetakoa izan zen.

## Kanpo estekak

* Datuak: Q4575011
# Pat Finucane

Patrick Finucane (1949ko martxoaren 21a, Belfast, Ipar Irlanda - 1989ko otsailaren 12a, Belfast), irlandar abokatu bat izan zen, defentsa kriminalan espezializatua. John Finucane bere semea, Sinn Féin alderdiko politikaria da eta 2019ean Belfasteko alkatea izan zen.

## Erailketa

Ipar Irlandako gatazkan, eta bereziki 1980ko hamarkadan, Britainiar Gobernua giza eskubideen aurka burututako gehiegikeri kasuak epaiketara eramateagatik ezaguna egin zen, horrek Ulstergo loialismoaren jomugan jarri zuen.
1989an Ulsterren Defentsarako Elkarteko kideak haren etxera sartu, eta familiarekin gosaltzen ari zela, bere emaztea eta hiru semeen aurrean 13 tiroz erail zuten. Erailketa honi buruzko ikerketek erailtzaileek Britainiar Armadako kideen laguntza izan zutela azaleratu zuten, hilketaren egiletza Ken Barrett paramilitar loialistari egotzi izan zaio baina inoiz ez da atentauan parte hartu zuten kide guztien nortasuna nahiz zein erakunderen ardura izan zen argitu.

## Kanpo estekak

* Datuak: Q891652
# Hazparneko aldarea

Hazparneko aldarea Hazparneko herrian aurkitu zen erromatar garaiko harrizko aldare batetik kontserbatu den zatia da. Zati horretan, bertako magistratu batek idatzi arazi zuen idazkunari esker, Novempopulania probintziaren sorreraren inguruaren berri daukagu.
Hazparneko elizako aldare nagusiaren oinarrian III. mendeko estela erromatarra aurkitu zuten XVII. mendean, Novenpopulania Akitania erromatar probintziaren sorrera markatzen duena, idazkunean Verus delako batek eskerrak ematen baitizkio bertako jainko bati lurraldea galiarrengandik bereizi zelako. Idazkunak honela dio latinez:
    Flamen item dumvir quaestor pagiq. magister
    Verus ad Augustum legato munere functus
    pro novem optinuit populis seiungere Gallos
    Urbe redux genio pagi hanc dedicat aram
Esanahia hau da:
    Vero izeneko flamenak, duunvir, diru-biltzaile eta pagus-eko administratzaileak, Augustoren aurrean legatu gisa, galiarrengandik bereiztea lortu zuen Novempopulaniarentzat. Erromatik itzultzean, bere barrutiko jenioari eskaini zion aldarea.
Hazparneko eliza erromatar tenplu baten gainean eraiki zen eta idazkuna 1665. urtean aurkitu zuten, elizan konponketak egiten ari zirenean. Harria, "Hazparneko aldarea" izenaz ezaguna da.

## Oharrak

* ↑ Enperadorearen gurtzarako apaiza
* ↑ Hirietako administrazioaren arduradun nagusiak duunviri-ak ziren.
* ↑ Ez da Zesar Augusto, batzuek ulertu zuten bezala, idazkuna idatzi zeneko garaiko enperadorea baizik. Augustus goitizena ohorezko titulu bezala erabili zuten Erromako historiako enperadore guztiek.

## Erreferentziak

* ↑ (Frantsesez) lien, Obtenir le; Facebook; Twitter; Pinterest; E-mail; applications, Autres. La pierre romaine d'Hasparren. (Noiz kontsultatua: 2024-05-24).
* ↑ Fabre, Georges; Bost, Jean-Pierre. (1988). «Aux origines de la province de Novempopulanie : nouvel examen de l’inscription d’Hasparren» Aquitania 6 (1): 169–178. doi:10.3406/aquit.1988.1059. (Noiz kontsultatua: 2024-05-24).
* ↑ CIL XIII, 412 (4, 4. or.) = CLE 00260 = D 06961 = CAG-64, 90. or. = ILA-Landes 00027 = AE 1989, 508
* ↑ (Ingelesez) (Español) A002 – Carmina Latina Epigraphica Online. (Noiz kontsultatua: 2022-08-11).
* ↑ Nabarralde. (2019-10-06). «Verus, el poderoso sacerdote vasco-romano, y la independencia de los vasco-aquitanos de los celto-galos» Nabarralde (Noiz kontsultatua: 2022-08-11).
* ↑ Lanz, Jokin. A propósito de una legatio en el "ara de Hasparren". (Noiz kontsultatua: 2022-08-11).

## Kanpo estekak

* Datuak: Q126088775
# Sogdianera

Sogdianera Ekialdeko irandar hizkuntza bat izan zen, Erdialdeko Asiako Sogdianan hitz egiten zena (hiriburua: Samarkanda), gaur egungo Uzbekistan, Tajikistan, Kazakhstan eta Kirgizistanen hitz egiten zena. Txinako antzinako komunitate batzuek ere hitz egiten zuten, Sogdianatik etorritako migratzailez osatuta. Baktriera, khotandar saka, pehleviera eta partierarekin batera hizkuntza garrantzitsua zen, eta literatura-corpus nabarmena du.
Sogidera irandar hizkuntzetako ipar-ekialdeko taldean sartzen da. Ez dago ebidentzia zuzenik aurreko hizkuntza batena, "Sogdianera zaharra", baina Antzinako Persiako idazkun batzuek iradokitzen dute Sogdiana jada existitzen zela Akemenestar Inperioaren garaian (K.a. 559-332).
Khotandarra bezala, sogdianerak gramatika kontserbadorea zuen, eta pehlevierak baino morfologia kontserbadorea. Gaur egungo yaghnobi hizkuntza sogdianeraren dialekto baten ondorengoa da, Osrushana eskualdean hitz egiten zena.

## Erreferentziak

* ↑ (Ingelesez) «Sogdian Language and Its Scripts | The Sogdians» sogdians.si.edu (Noiz kontsultatua: 2025-03-05).
* ↑ Dresden, Mark. (1983). Yarshater, E. ed. «SOGDIAN LANGUAGE AND LITERATURE» The Cambridge History of Iran: Seleucid Parthian: Volume 3: The Seleucid, Parthian and Sasanid Periods (Cambridge University Press) 3: 1216–1229. doi:10.1017/chol9780521246934.022. ISBN 978-0-521-24693-4. (Noiz kontsultatua: 2025-03-05).

## Kanpo estekak

* Datuak: Q205979
* Multimedia: Sogdian language / Q205979
# Bentzamida

Bentzamida konposatu organiko aromatikoa da C$_7$H$_7$NO formula duena, amiden klasekoa. Azido bentzoikoaren amida da. Solido kristalino kolorgea da. Uretan dibolbagaitza da, baina disolbagarria etanoletan, karbono(IV) klorurotan eta piridinatan besteak beste. Narritagarria da.
Produktu naturala da eta Berberis pruinosa belarrean aurki daiteke.

## Sintesia

Bentzamida bentzoil kloruroa amoniakoarekin edo amonio karbonatoarekin erreakzionaraziz sintetizatzen da.

## Erabilera

Sintesi kimikoan erabiltzen da.
Sendagai asko bentzamida ordezkatuak dira. Hauek horietako batzuk:
| Sendagai-mota | Printzipio aktikoa |
| Analgesikoak: | Etentzamida Salizilamida |
| Antiemetikoak: | Alizaprida Bromoprida Zinitaprida Zisaprida Kleboprida Dazoprida Donperidona Itoprida Metoklopramida Mosaprida Prukaloprida |
| Antipsikotikoak | Azaprida Amisulprida Lebosulpirida Nemonaprida Erremoxiprida Sulpirida Sultoprida Tiaprida |

## Erreferentziak

* ↑ Bentzamida. Zientzia eta teknologia hiztegi entziklopedikoa. Elhuyar fundazioa.
* 1 2 (Ingelesez) PubChem. «Benzamide» pubchem.ncbi.nlm.nih.gov (Noiz kontsultatua: 2025-03-05).
* ↑ Budavari, S. (ed.). (1996). The Merck Index - An Encyclopedia of Chemicals, Drugs, and Biologicals.. Merck and Co., Inc, 177 or..

## Kanpo estekak

* Datuak: Q417731
* Multimedia: Benzamide / Q417731
# Santos

Santos Brasilgo hego-ekialdeko hiria eta portua da, São Pauloko estatuaren hego-ekialdean, São Vicente uhartean, izen bereko badiaren ertzean dagoena (Ozeano Atlantikoa).

## Ekonomia

Bi aireportu ditu. Brasilgo porturik garrantzitsuena da, eta kafea esportatzen duen munduko lehen portua. Kafeaz gainera, kotoia, azukrea, bananak, artoa, fruituak eta arraina esportatzen ditu. Oso garrantzitsua da hiriko ekonomian, halaber, industria (garraiorako gaiak, tresneria elektrikoa eta mekanikoa, kimika-industria, petrolio- eta azukre-findegiak).

## Klima

Datu klimatikoak (Santos) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27 | 27 | 28 | 27 | 24 | 23 | 22 | 23 | 22 | 24 | 26 | 27 | 25 |
| Batez besteko tenperatura (ºC) | 24 | 24 | 25 | 23 | 20 | 18 | 18 | 18 | 19 | 21 | 23 | 24 | 21.4 |
| Batez besteko tenperatura minimoa (°C) | 21 | 22 | 22 | 19 | 17 | 15 | 14 | 16 | 17 | 18 | 20 | 20 | 18.4 |
| Pilatutako prezipitazioa (mm) | 279 | 220 | 243 | 195 | 171 | 100 | 112 | 71 | 129 | 163 | 163 | 235 | 2081 |
| Eguzki orduak | 140 | 141 | 145 | 135 | 134 | 133 | 127 | 113 | 89 | 101 | 119 | 119 | 1496 |
| Iturria: The Weather Network ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Climate Statistics for Santos, Brazil. (Noiz kontsultatua: January 7, 2012).

## Kanpo estekak

* Datuak: Q81882
* Multimedia: Santos / Q81882
# Ribeiro Couto

Rui Esteves Ribeiro de Almeida Couto (Santos, 1898ko martxoaren 12a - Paris, 1963ko maiatzaren 30a) Brasilgo idazlea eta diplomatikoa izan zen. Brasilgo idazle modernista nagusietako bat izan zen. Poesia eta kontakizun laburra landu zituen batez ere; kazetari ere izan zen eta, portugesez gainera, frantsesez ere idatzi zuen. Poesia-bilduma nagusiak: Um homem na multidão (1923, Gizon bat jendetzaren artean), Dia longo (1944, Egun luzea) eta Mar e rio (1952, Itsasoa eta ibaia). Kontakizun-lan nagusiak: O crime do estudante Batista (1922, Batista ikaslearen hilketa), O clube das esposas enganadas (1933, Tronpaturiko emazteen kluba) eta O largo da matriz (1940). Parisen, Marseillan, Holandan, Lisboan eta Belgraden egon zen kontsul.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q10360906
# Waldemar Esteves da Cunha

Waldemar Esteves da Cunha (Santos, Brasil, 1920ko abuztuaren 9a - 2013ko apirilaren 8a) Santos hiriko Momo erregea izan zen 1950etik 1956raino, eta 1958tik 1990eraino, artean 92 urte zituela; beraz, gaurdaino, Brasil osoan inoiz izan den Momo erregerik zaharrena da.

## Biografia

Waldemar Esteves da Cunha Brasilgo Santos hirian jaio zen, 1920an, eta urte askoan hortzetako salgaien salerosle izan zen. Bere senideekin batera, aitak sortutako enpresan lan egin zuen.
Bizitza nabarmen aldatu zitzaion 1950eko inauterietatik: Momo erregearen rola jokatzeko hautatu zuten, Santosko hondartzan egiten den Dona Dorothea maratoiaren ostean. Orduz geroztik, 1990 arte, Santosko Momo erregea izan zen Waldemar, 1957an izan ezik: urte hartan, Rio de Janeiroko Eduardo koroatu zuten Momo erregetzat.
1997tik 2000ra bitartean Santosko inauteriek segurtasun arazo batzuk izan zituzten, udalaren nahia zelako Santosko samba eskolak bat etor zitezela São Pauloko estatuko gainerako eskolekin. 2001ean, Waldemar Momo erregea, 81 urteko Momo errege emeritua, jaitsi eta kaleetan zehar eraman zuten, herritarren artean bakea ezar zezan. Zoritxarrez, egoerak blokeatuta iraun zuen 2005 arte: urte hartan, Santos hiriak sambadromo berria izan zuen Orla da Praia auzoan.
Erretiratu arren, Waldemarrek Momo erregea izaten jarraitu zuen bizirik izan zen bitartean, Brasil osoko Momo erregerik zaharrena.
2013ko apirilaren 8an hil zen arte, Santosen bizi izan zen bere emaztearekin, lau semerekin, sei ilobarekin eta birbiloba batekin.;

## Galeria

* Waldemar Momo erregea, Mira erreginarekin, 1988ko inauterietan.
* Waldemar Momo erregea, 2008an, 1989ko inauteriko Andrea erreginaren bisita jasotzen.

## Referencias

* ↑ (Portugesez) Novo Milênio: Tempo de Carnaval (5-a)
* ↑ (Portugesez) Novo Milênio: Tempo de Carnaval (5-b)
* ↑ (Portugesez) Um reinado na memória santista: Waldemar, o Rei Momo.
* ↑ (Portugesez) Corpo do primeiro Rei Momo de Santos é enterrado no Memorial
* ↑ Waldemar Esteves da Cunha (1920-2013) - Reinou por 40 anos no Carnaval de Santos

## Kanpo estekak

* (Portugesez) «Rei Momo - O dono do carnaval» (Momo erregea, inauterien jabea).
* (Portugesez) Ciudad de Santos
* (Portugesez) Fonaciòn Arte e Memoria de Santos
* Datuak: Q531008
* Multimedia: Waldemar Esteves da Cunha / Q531008
# Bartolomeu Lourenço de Gusmão

Bartolomeu Lourenço de Gusmão (Santos, Brasil, garai hartan Portugaldar kolonia, 1685 – Toledo, Espainia, 1724ko azaroaren 18a), apaiz jesuita, naturalista eta asmatzailea izan zen, bereziki ezaguna globo aerostatikoaren aurrekari bat garatzeagatik.
* Datuak: Q709516
* Multimedia: Bartolomeu de Gusmão / Q709516
# Djalminha

Djalma Feitosa Dias Djalminha (1970eko abenduaren 9a - ) Brasilgo futbolari ohia da.

## Selekzio nazionala

Brasilgo selekzioarekin :
| Urtea | Partida | Gol |
| 1996 | 3 | 1 |
| 1997 | 7 | 3 |
| 1998 | 0 | 0 |
| 1999 | 0 | 0 |
| 2000 | 2 | 0 |
| 2001 | 0 | 0 |
| 2002 | 2 | 1 |
| Guztira | 14 | 5 |

## Kanpo estekak

* National Football Teams
* (Japonieraz) J.League Data Site
* Datuak: Q47489
* Multimedia: Djalminha / Q47489
# Axel Rodrigues de Arruda

Axel Rodrigues de Arruda (1970eko urtarrilaren 9a - ) Brasilgo futbolari ohia da.

## Selekzio nazionala

Brasilgo selekzioarekin :
| Urtea | Partida | Gol |
| 1992 | 1 | 0 |
| Guztira | 1 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q887992
# Sérgio Manoel

    Artikulu hau Brasilgo futbolariari buruzkoa da; Bizkaiko saskibaloi-arbitroa gaitzat duena beste hau da: «Sergio Manuel»
Sérgio Manoel Júnior (Santos, 1972ko martxoaren 2a - ) Brasilgo futbolaria izan zen.

## Selekzio nazionala

Brasilgo selekzioarekin :
| Urtea | Partida | Gol |
| 1995 | 1 | 0 |
| 1996 | 1 | 0 |
| 1997 | 0 | 0 |
| 1998 | 2 | 0 |
| Guztira | 4 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q197553
# José Macia

José Macia, Pepe (1935eko otsailaren 25a - ) Brasilgo futbolari ohia eta entrenatzailea da.

## Kanpo estekak

* National Football Teams
* Datuak: Q509491
* Multimedia: José Macia (Pepe) / Q509491
# Júlio César Rocha Costa

Júlio César Rocha Costa (1980ko maiatzaren 12a - ) Brasilgo futbolari ohia da.
Hainbat futbol taldetan jokatu du, esaterako Verdy Kawasaki.

## Kanpo estekak

* (Japonieraz) J.League Data Site
* Datuak: Q1825279
# Valberto Amorim dos Santos

Valberto Amorim dos Santos, Beto (1973ko martxoaren 16a - ) Brasilgo futbolari ohia da.
Hainbat futbol taldetan jokatu du, esaterako Albirex Niigata.

## Kanpo estekak

* (Japonieraz) J.League Data Site
* Datuak: Q2093213
# Eduardo Marques

Eduardo Marques de Jesus Passos (1976ko ekainaren 26a - ) Brasilgo futbolaria da.
Hainbat futbol taldetan jokatu du, esaterako Santos eta CF Os Belenenses.

## Kanpo estekak

* (Japonieraz) J.League Data Site
* Datuak: Q2093023
# Wellington Katzor de Oliveira

Wellington Katzor de Oliveira (1981eko irailaren 4a - ) Brasilgo futbolaria da.
Hainbat futbol taldetan jokatu du, esaterako Avispa Fukuoka eta Giravanz Kitakyushu.

## Kanpo estekak

* (Japonieraz) J.League Data Site
* Datuak: Q7981437
# Junior Dutra

Sérgio Dutra Junior (1988ko apirilaren 25a - ) Brasilgo futbolaria da.
Hainbat futbol taldetan jokatu du, esaterako Kyoto Sanga FC eta Kashima Antlers.

## Kanpo estekak

* (Japonieraz) J.League Data Site
* Datuak: Q2153488
# Sérgio Ricardo dos Santos Júnior

Sérgio Ricardo dos Santos Júnior, Serginho (1990eko abenduaren 3a - ) Brasilgo futbolaria da.
Hainbat futbol taldetan jokatu du, esaterako Matsumoto Yamaga FC.

## Kanpo estekak

* (Japonieraz) J.League Data Site
* Datuak: Q15831180
# Gylmar dos Santos Neves

Gylmar dos Santos Neves, ezagunagoa Gilmar izenaz (Santos, Brasil, 1930eko abuztuaren 22a - São Paulo, Brasil, 2013ko abuztuaren 25a), brasildar futbol atezain bat izan zen.
* Datuak: Q257606
* Multimedia: Gilmar dos Santos Neves / Q257606
# 1973ko Old Baileyko atentatua

Old Baileyko atentatua, britainiar hedabideetan Ostegun Odoltsua deitua, 1973ko martxoaren 8an, Erresuma Batuko Londres hirian Behin-behineko IRAk burututako bonba-auto bidezko atentatu bat izan zen.
1960ko hamarkada amaieran Ipar Irlandako gatazka hasi zenetik Behin-behineko IRAk Ingalaterran burututako lehen atentatua izan zen.

## Atentatua

Arratsaldeko 14:49ak aldera Old Bailey (Ingalaterra eta Galesko Auzitegiaren egoitza) eraikinaren kanpoaldeko kalean auto-bonba batek eztanda egin, pertsona bat hil (bihotzekoaten ondorioz) eta 243 pertsona zauritu ziren.
Atentatu hau egiteko Behin-behineko IRAren Belfasteko Brigadaren hiru bataloietako boluntarioen artean aukeratuak izan ziren, Gerry Kelly (19 urte), Robert "Roy" Walsh (24 urte), Hugh Feeney (22 urte) eta Marian (19 urte) eta Dolours Price (22 urte) ahizpak izan ziren, denak ere Belfasteko errepublikar familia nabarmenekoak, ezezagunagoak ziren Martin Brady (22 urte), William Armstrong (29 urte), Paul Holmes (19 urte), William McLarnon (19 urte) eta Roisin McNearney (18 urte) kideekin batera.

## Kanpo estekak

* Datuak: Q21592163